જૂનાગઢના વતની એવા કવિ, સંચાલક મિલિન્દ ગઢવીનો જન્મ 1 મે 1985 ના રોજ મેંદરડા (જૂનાગઢ)નાં દેત્રાણા ગામમાં થયો હતોં. (પિતા: ડોં ભરત ગઢવી, માતા: ચંદનબહેન ગઢવી). તેમણે શાળાકિય શિક્ષણ રૂપાયતણ (અમરેલી), Good Samaritan English Medium High School (અમરેલી), ગુરુકુળ (સાવરકુંડલા), Carmel Convent High School (જુનાગઢ), Saint Xevier’s High School (જામનગર), Saint Mary’s School (પોરબંદર), સ્વામી વિવેકાનંદ વિનય મંદિર (જૂનાગઢ) ખાતે લીધુ. 2009 માં તેઓ સોરાષ્ટ્ર યુનિવર્સિટીમાંથી B.Com થયા અને ત્યારબાદ 2011 માં મહારાજા સયાજિરાવ યુનિવર્સિટી, વડોદરા માંથી તેમણે M.B.A ની ઉપાધી મેળવી. હાલમાં તેઓ સૌરાષ્ટ્ર ગ્રામીણ બેંક, જુનાગઢ ખાતે આસિસ્ટન્ટ મૅનેજર તરીકે ફરજ બજાવી રહ્યા છે. તેમણે પહેલી કવિતા ધોરણ 6 માં 11 વર્ષની ઉંમરે લખેલી. જ્યારે પહેલી ગઝલ ધોરણ 8 માં હતાં ત્યારે લખેલી. ધોરણ 12 માં આવ્યા પછીથી તેઓ છંદ શીખ્યા અને છંદમા લખવાની શરૂઆત કરી. તેમણે કવિતાના વિવિધ સ્વરૂપો જેવા કે ગઝલ, નઝમ, ગીત, ત્રીપદી, મુક્તક સૉનેટ, અછાદસ, અંજની, ટ્રાયૅલેટ વગેરેમાં કામ કર્યું છે.